দুঃখের বিষয়, খেলোয়াড়দের স্বাস্থ্য নিয়ে একেবারেই চিন্তিত ছিলেন না পূর্ব জার্মানির কর্মকর্তারা৷ আর সেই খেলোয়াড় ও ক্রীড়াবিদদের তালিকায় নারী এবং অপ্রাপ্তবয়স্করাও ছিলেন, জানান অধ্যাপক স্পিটসার৷ ম্যুনস্টার বিশ্ববিদ্যালয়ের মিশায়েল ক্রুগার অবশ্য স্পিটসার’এর সঙ্গে সম্পূর্ণভাবে একমত নন৷ তাঁর কথায়, ‘‘জার্মানির পশ্চিমাঞ্চলের সর্বত্র একেবারে নিয়ম করে ডোপিং করা হতো, এই মত আমরা মানতে রাজি নই৷ রাজনৈতিক ব্যবস্থাটা ছিল ভিন্ন৷ পশ্চিমে অ্যাথলেটদের মাদক দিতে চিকিৎসকদের বাধ্য করার কোন রাষ্ট্রীয় নির্দেশনামা ছিলনা কখনও৷ তবে পুব আর পশ্চিমের মধ্যে অবশ্যই প্রতিযোগিতার এক পরিবেশ ছিল, যার ফলে জার্মানির পশ্চিমের অন্তত কোন কোন অংশে ডোপিং ঘটেছিল৷”